OpenLLM-France/wikimedia huggingface dataset:
# Celler de la Cooperativa Agrícola de Vila-rodona

Celler de la Cooperativa Agrícola de Vila-rodona és un monument protegit com a bé cultural d'interès local del municipi de Vila-rodona (Alt Camp).

## Descripció

Edifici entre mitgeres, de planta rectangular i coberta a dues vessants. A l'interior presenta una gran nau amb encavallades de fusta.
La façana que dona al carrer Enric Benet té una organització simètrica. A la part inferior, centrada, s'obre la porta d'accés, d'arc compost convex i còncau. Damunt la porta hi ha una finestra triple que en repeteix el tipus d'arc i que serveix per a la il·luminació de l'interior. La façana es corona amb una motllura sinuosa que es trenca per emmarcar l'espai de les obertures i accentuar la verticalitat el conjunt.
L'obra es troba arrebossada i pintada.

## Història

L'any 1918 s'encarregà a l'arquitecte de la diputació de Barcelona Rubió i Bellver la realització d'un projecte de celler per al sindicat agrícola de Vila-rodona. Rubió i Bellver, a causa del seu càrrec oficial, va cedir el projecte a Cèsar Martinell, qui va mantenir-ne les línies generals. El celler fou inaugurat l'any 1919 (data que figura en una rajola de la portada). L'any 1950 s'hi van construir alguns dipòsits subterranis. A finals de la dècada dels anys setanta s'hi va afegir unes naus noves, per necessitats d'ampliació de la cooperativa.

## Referències

* «Pat.mapa: arquitectura». Direcció General del Patrimoni Cultural de la Generalitat de Catalunya. [Consulta: 16 abril 2012].
# Chitra

Chitra (Abigarrat o Aigües que miren) és un riu de Bangladesh, a l'oest del país. Antigament era una derivació del Nabaganga del que se separava abans d'arribar al Matabhanga, però després el seu inici es va tancar
El riu doncs rep poca aigua i corre en direcció sud-est i passa per Kaliganj, Khajuri, Ghorakhali, Naral, i Gobra, fins que es perd a la zona de maresma.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Chitra (gènere)

Chitra és un gènere de tortugues de la família dels Trionychidae, pròpies de sud-est asiàtic.

## Taxonomia

Conté les següents espècies:
* Chitra chitra
* Chitra indica
* Chitra vandijki

## Referències

* ↑ Reptile Database
# Chantaloba

Chantaloba (italià Cantalupa, piemontès Cantaluva) és un municipi italià, situat a la ciutat metropolitana de Torí, a la regió del Piemont. L'any 2007 tenia 2.073 habitants. Està situat al Pinerolese, una de les Valls Occitanes. Limita amb els municipis de Cumiana, Frussasc i Roletto.

## Administració

Llista d'alcaldes :
| Període | Identitat | Partit |
| 2004- | Giovanni Picco | Llista cívica |
# Chantalita

La chantalita és un mineral de la classe dels silicats. Rep el seu nom Chantal Sarp (1944 -), esposa d'Halil Sarp, qui va descriure el mineral, pel seu suport durant la seva investigació de camp.

## Característiques

La chantalita és un silicat de fórmula química CaAl₂(SiO₄)(OH)₄. Cristal·litza en el sistema tetragonal.
Segons la classificació de Nickel-Strunz, la chantalita pertany a «09.AG: Estructures de nesosilicats (tetraedres aïllats) amb anions addicionals; cations en coordinació > [6] +- [6]» juntament amb els següents minerals: abswurmbachita, braunita, neltnerita, braunita-II, långbanita, malayaïta, titanita, vanadomalayaïta, natrotitanita, cerita-(Ce), cerita-(La), aluminocerita-(Ce), trimounsita-(Y), yftisita-(Y), sitinakita, kittatinnyita, natisita, paranatisita, törnebohmita-(Ce), törnebohmita-(La), kuliokita-(Y), mozartita, vuagnatita, hatrurita, jasmundita, afwillita, bultfonteinita, zoltaiïta i tranquillityita.

## Formació i jaciments

Va ser descoberta al mont Covur Yokusutepe, a Doganbaba, als monts Taurus, a la província de Burdur, a dins de la regió de la Mediterrània, Turquia. També ha estat descrita a les pedreres Clairwood, a la vall d'Umhlatuzana, a la província de KwaZulu-Natal (Sud-àfrica), així com al pic Acquasaliente, a Schio, a la província de Vicenza (Itàlia). Només ha estat descrita en aquests tres indrets a tot el planeta.

## Referències

* ↑ «Chantalite» (en anglès). Mindat. [Consulta: 16 octubre 2017].
# Greenfield (Massachusetts)

Greenfield és la ciutat i capital del Comtat de Franklin (Massachusetts) als Estats Units d'Amèrica.

## Demografia

Segons el cens del 2000 Greenfield tenia 18.168 habitants, 7.939 habitatges, i 4.374 famílies. La densitat de població era de 322,8 habitants/km².
Dels 7.939 habitatges en un 26,1% hi vivien nens de menys de 18 anys, en un 38,6% hi vivien parelles casades, en un 12,7% dones solteres, i en un 44,9% no eren unitats familiars. En el 36,9% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,88.
Per edats la població es repartia de la següent manera: un 21,9% tenia menys de 18 anys, un 8,4% entre 18 i 24, un 28,7% entre 25 i 44, un 23,5% de 45 a 60 i un 17,5% 65 anys o més.
L'edat mediana era de 40 anys. Per cada 100 dones de 18 o més anys hi havia 85,4 homes.
La renda mediana per habitatge era de 33.110 $ i la renda mediana per família de 46.412$. Els homes tenien una renda mediana de 33.903 $ mentre que les dones 26.427$. La renda per capita de la població era de 18.830$. Entorn de l'11,4% de les famílies i el 14% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Greenfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Greenfield». American Fact Finder. Oficina del Cens dels Estats Units, 12-01-2010.
# Cizely

Cizely és un municipi francès, situat al departament del Nièvre i a la regió de Borgonya - Franc Comtat. L'any 2007 tenia 57 habitants.

## Demografia
### Població

El 2007 la població de fet de Cizely era de 57 persones. Hi havia 22 famílies, de les quals 8 eren unipersonals (4 homes vivint sols i 4 dones vivint soles), 7 parelles sense fills i 7 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 40 habitatges, 24 eren l'habitatge principal de la família, 13 eren segones residències i 3 estaven desocupats. Tots els 40 habitatges eren cases. Dels 24 habitatges principals, 20 estaven ocupats pels seus propietaris i 5 estaven llogats i ocupats pels llogaters; 3 tenien dues cambres, 3 en tenien tres, 7 en tenien quatre i 12 en tenien cinc o més. 19 habitatges disposaven pel capbaix d'una plaça de pàrquing. A 9 habitatges hi havia un automòbil i a 12 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Cizely el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 4 |
| 4 | 60 a 64 | 0 |
| 0 | 55 a 59 | 4 |
| 0 | 50 a 54 | 4 |
| 0 | 45 a 49 | 4 |
| 0 | 40 a 44 | 0 |
| 0 | 35 a 39 | 0 |
| 4 | 30 a 34 | 0 |
| 0 | 25 a 29 | 8 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 4 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 32 persones, 15 eren actives i 17 eren inactives. De les 15 persones actives 12 estaven ocupades (6 homes i 6 dones) i 4 estaven aturades (1 home i 3 dones). De les 17 persones inactives 4 estaven jubilades, 5 estaven estudiant i 8 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de fabricació de material elèctric i 1 d'una empresa de serveis.

## Poblacions properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Cizely a l'INSEE.
* Évolution et structure de la population Fitxa amb el detall de dades de Cizely a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Cià de Càller

Joan Torxitori V, conegut per Cià de Càller, fou fill de Guillem Salusi V de Càller. Va seguir una política favorable a Gènova i el 1256 va permetre als genovesos ocupar el Castel di Castro i va expulsar els pisans. Això va provocar que uns sicaris pisans l'assassinaren el 1256. El va succeir son cosí Guillem Salusi VI de Càller.
# Gutural

«Gutural» té aquests significats:
* Consonant gutural;
** R gutural o Fricativa uvular sonora;
* Veu gutural.
# Graineterie Roux de Carpentràs

La graineterie Roux de Carpentràs, fundada el 1907 en el número 34 del carrer de Bel Air a Carpentràs (Valclusa, França), és un exemple excepcional de la indústria del comerç de llavors, que compta avui que cinc institucions d'aquest tipus a França, dues de les quals estan classificades com a monuments històrics (un a Carignan i l'altra, una granja monàstica del segle xiv, a Blois). Des del 9 de setembre de 2005, l'edifici està catalogat com a Monument històric. Aquesta graineterie (botiga de llavors) està en funcionament des del 1919.

## Vegeu també

* Llavor
# Guàrdia de la Kenésset

La Guàrdia de la Kenesset (en hebreu: משמר הכנסת, Mishmar HaKnesset) és una organització responsable de la seguretat de la Kenésset i la protecció dels seus membres (diputats). La Guàrdia de la Knesset no és una unitat militar. Els guàrdies estan apostats fora de l'edifici, i els funcionaris civils estan en servei a l'interior. El comandant de la força s'anomena Sergent d'Armes (קצין הכנסת, Katzin Ha-Knesset), literalment, "oficial de la Kenésset"). A més dels seus deures quotidians, la Guàrdia de la Kenésset té un paper cerimonial, saludant a dignataris i participant en la cerimònia anual a la Muntanya Herzl en la nit del Dia de la Independència d'Israel.

## Enllaços externs

* Pàgina de la guàrdia del Kenésset (hebreu)
# Cleobul d'Esparta

Cleobul d'Esparta (grec antic: Κλεόβουλος, «Kleóbūlos»; llatí: Cleobulus) va ser èfor junt amb Xenares a Esparta l'any 422 aC i 421 aC, en el segon any de la pau de Nícies.
Els dos èfors eren contraris a la consolidació d'aquesta pau. El seu govern es va caracteritzar per organitzar un complot que cercava d'aliar-se amb els beocis i els corintis per reconstruir la lliga del Peloponès reforçada amb els argius, l'hostilitat dels quals aturava al partit de la guerra espartà, segons diu Tucídides.

## Referències

* ↑ Smith, William. «Cleobulus». A: A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 790.
# Che Sudaka

Che Sudaka és un grup de rock alternatiu format per músics de l'Argentina i de Colòmbia. La mateixa banda defineix el seu estil com punk reggae party en el que, a més a més, tenen cabuda altres ritmes com el hip-hop o l'ska.
La banda es va formar a principis del 2002 a Barcelona per un grup d'immigrants il·legals que oferien la seva música als carrers per poder guanyar-se la vida i que havien arribat a la ciutat comtal seguint les petjades de Manu Chao, una de les influències més fortes de la mateixa banda.

## Discografia

| Any | Títol | Discogàfica |
| 2003 | Trippie Town | K Industria |
| 2005 | Trippie Town (reedició) | K Industria |
| 2005 | Alerta Bihotza | K Industria |
| 2007 | Mirando el Mundo al Revés | K Industria |
| 2009 | Tudo é possible | Cavernicola Records+ Kasba Music |
| 2009 | 10 | Cavernicola Records |
| 2010 | Cavernicola Recording Vol.1 | Cavernicola Records |
| 2013 | 1111 Lives | Cavernicola Records |
| 2015 | Hoy | Cavernicola Records |
| 2017 | Almas Rebeldes | Cavernicola Records |
| 2021 | Conectando Estudio vol.1 | Cavernicola Records |

## Premis

* Guanyador dels premis ARC 2014 a "MILLOR GIRA INTERNACIONAL D'ARTISTA O GRUP CATALÀ"

## Referències

* ↑ (castellà) lavozdegalicia.es ¡Arriba la vaina, hasta que choque la China con África! publicat el 5 de novembre de 2009
* ↑ (castellà) laopiniondegranada.es Che Sudaka demuestra que ‘Tudo é possible’ publicat el 5 de novembre de 2009
* ↑ (castellà) diaridetarragona.com El mestizaje toma El Cau con la visita de Che Sudaka y su ‘Tudo é possible’ Arxivat 2016-03-03 a Wayback Machine. publicat el 19 de novembre de 2009
* ↑ «Edició 2014». Arxivat de l'original el 2020-07-24. [Consulta: 19 març 2016].

## Enllaços externs

* (castellà) Web Oficial
# Gruffydd ap Rhys II

Gruffydd ap Rhys II va ser un rei de Deheubarth que visqué al segle xii.
# Chen Yifei

Chen Yifei (en xinès tradicional: 陳逸飛; en xinès simplificat: 陈逸飞; en pinyin: Chén Yìfēi) va néixer el 12 d'abril de 1946 a Ningbo en la província de Zhejiang i mort el 10 d'abril de 10 d'abril de 2005. Fou un pintor a l'oli i cineasta xinès.Quan era un nen la seva família es va traslladar a Xangai, Fou un dels primers artistes autoritats el 1980 a viatjar als Estats Units. De tornada a la Xina el 1990, va residir a Xangai. Entre les seves pel·lícules destaca un documental sobre els refugiats jueus a Xangai abans del 1949. cinema va dedicar un document. Va morir mentre treballava en un llargmetratge.

## Obra pictòrica

Pintor a l'oli d'estil tradicional xinès. A Xanghai va estudiar art soviètic seguint la línia oficial del “realisme socialista”. El 1965 es va graduar a la Universitat d'Art de Xangai. Als inicis de la Revolució Cultural va tenir problemes essent acusat de reaccionari però degut a la seva vàlua artística fou protegit per les autoritats i va acabar un dels més famosos pintor de la Revolució Cultural. Més endavant deixà enrere la iconografia revolucionària i acrítica i les seves obres mostren una barreja melancòlica de realisme i romanticisme amb tocs modernitzants, representant temes xinesos (dones smb vestits tradicionals, etc.), fent servir colors foscos i densos. Als Estats Units va estudiar al Hunter College i les seves obres van ser exhibides en una exposició en solitari a la Hammer Gallery. Quan va tornar al seu país alguns crítics el van considerar massa comercial. Va viatjar al Tibet pintant paisatges. Com empresari va dedicar-se a la decoració.

## Bibliografia

* ”Chen Yifei: New works: December 8, 1999-January 15, 2000”.Catàleg. Marlborough. Nova York.

## Enllaços externs

* http://www.economiadigital.es/cat/imprimir-noticia.php?IDN=12817 Arxivat 2014-02-28 a Wayback Machine.
* http://www.chinaonlinemuseum.com/painting-chen-yifei.php
* http://cuadernoderetazos.wordpress.com/pintura/chen-yifei-%E9%99%88%E9%80%B8%E9%A3%9E/
* http://onehundred76.blogspot.com.es/2011/05/chen-yifei-chinese-artist.html
* http://www.chinadaily.com.cn/english/doc/2005-05/16/content_442485.htm
# Gymnotus paraguensis

Gymnotus paraguensis és una espècie de peix pertanyent a la família dels gimnòtids.

## Descripció

* Fa 24 cm de llargària màxima.

## Hàbitat

És un peix d'aigua dolça, bentopelàgic i de clima tropical.

## Distribució geogràfica

Es troba a Sud-amèrica: conques dels rius Paraguai i Paranà al Brasil i el Paraguai.

## Observacions

És inofensiu per als humans.

## Referències

* ↑ Linnaeus, C., 1758. Systema naturæ per regna tria naturæ, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata. - pp. (1-4), 1-824. Holmiæ. (Salvius). «Enllaç».
* ↑ uBio (anglès)
* ↑ Albert, J. S. & W. G. R. Crampton, 2003. Seven new species of the neotropical electric fish Gymnotus (Teleostei, Gymnotiformes) with a redescription of Gymnotus carapo (Linnaeus). Zootaxa Núm. 287: 1-54.
* ↑ The Taxonomicon (anglès)
* 1 2 3 4 FishBase (anglès)
* ↑ Britski, H.A. i B.S. Lopes 2007. Peixes do Pantanal: manual de identificaçäo, 2 ed. re. ampl. Brasília, DF: Embrapa Informaçäo Tecnológica, 227 p.

## Bibliografia

* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.

## Enllaços externs

* AQUATAB
# Granota (indumentària)

La granota o blavet, blauet és un vestit d'una sola peça que cobreix del tronc (braços inclosos) fins a tocar dels peus, amb la meitat inferior en forma de pantalons, i generalment oberta del coll fins a la cintura, que es tanca amb cremallera. Amb aquesta valor, el mot català granota equival a l'anglès boilersuit (coverall als EUA), esp. mono (de trabajo) (overol a Amèrica), fr. combinaison, it. tuta (que també significa 'xandall'), port. fato-macaco o fato de macaco (macacão al Brasil), etc.
Un guardapols és una bata que hom es posa sobre els vestits per a preservar-los de la pols, les taques o l'embrutament.

## Ús originari com a roba de treball

La granota sorgí a finals del segle xix com a roba de treball, sobretot industrial, i continua vigent avui dia amb aquesta funció. El més habitual és dur-la sobre la roba de carrer per tal de protegir-la de la brutícia. Les granotes eren i són típiques, sobretot, dels mecànics. De fet, aquestes peces de treball esdevingueren tot un símbol de la condició obrera. Per exemple, les granotes i, sobretot, els pantalons de peto, feren funcions d'uniforme entre força unitats de milícies en els primers mesos de la Guerra Civil Espanyola.

## Ús militar

Diversos exèrcits han emprat la granota com a uniforme de feineig o, a voltes, d'instrucció. També hi ha hagut exèrcits que han emprat com a uniforme de campanya una mena de granota, generalment mimètica, duta per damunt de l'uniforme convencional, si bé és costum de designar aquesta mena de peça de cos sencer com a sobreuniforme de campanya, més que no com a granota.
Alguns uniformes especials acostumen de prendre forma de granota, és a dir, són de cos sencer en una sola peça; és el cas, sobretot, dels vestits de tanquista (granota de tanquista), d'aviador (granota de vol) i de salt per a paracaigudistes (granota de salt).

## Ús esportiu

El principi de la granota s'aplica a certa indumentària esportiva; per exemple, a l'equipament d'esquiador.

## La granota com a article de moda general

En el període d'entreguerres diversos moviments avantguardistes soviètics, els futuristes italians i altres promogueren l'ús de la granota de treball com a vestit de carrer, en el si plans per a transformar revolucionàriament la vida quotidiana.
Potser per influència del pantaló de peto, també la granota ha esdevingut article de moda. En la dècada de 1980 n'aparegueren versions sofisticades com a vestit femení semiformal.
D'altra banda, molts models de pijama per a nadó prenen forma de granota.

## Puntualitzacions terminològiques

Cal evitar de confondre la granota amb el pantaló de peto ("peto"), que per damunt de la cintura només consisteix en un peto (pitrera) amb tirants.

## Bibliografia

* Diccionari visual Oxford: català, castellà, anglès, francès. Oxford: Oxford University, cop. 1997. ISBN 84-8104-004-5
* Rivière, Margarita. Diccionario de la moda: los estilos del siglo XX. Dibujos de Antonio Miró. Barcelona: Grijalbo, cop. 1996. ISBN 84-253-2623-0
* Striženova, Tat'jana. Moda e Rivoluzione. Milano: Electa, cop. 1979

## Vegeu també

* Pantaló de peto
Viccionari
# Clett

Clett és un petit illot rocós i deshabitat que pertany al país constituent britànic d'Escòcia, prop de la costa nord de Caithness, just a l'oest de Holborn Head al nord de Scrabster. Pertany a l'arxipèlag de les Hèbrides Interiors. Té una alçada màxima de 27 metres sobre el nivell del mar.

## Referències

* ↑ «Clett». Gazetteer for Scotland. [Consulta: 16 març 2008].
# Cletràcies

Les Clethraceae són una família de plantes amb flors dins l'ordre Ericals, són plantes natives de regions de temperades càlides a tropicals de l'Àsia i Amèrica del Sud, amb una espècie a Madeira. Consta de dos gèneres: Clethra i Purdiaea.
Anteriorment molts taxonomistes incloïen només Clethra dins aquesta família però recentmen s'ha vist que Purdiaea, que abans eestava dins la família Cyrillaceae, està més a prop de Clethra.

## Referències

* ↑ Angiosperm Phylogeny Group «An update of the Angiosperm Phylogeny Group classification for the orders and families of flowering plants: APG III» (PDF). Botanical Journal of the Linnean Society, 161, 2, 2009, pàg. 105–121. Arxivat de l'original el 2017-05-25. DOI: 10.1111/j.1095-8339.2009.00996.x [Consulta: 26 juny 2013]. Arxivat 2017-05-25 at Archive-It
* ↑ (Anderberg & Zhang 2002).
* Clethraceae Arxivat 2006-03-10 a Wayback Machine. in L. Watson and M.J. Dallwitz (1992 onwards). The families of flowering plants. Arxivat 2007-01-03 a Wayback Machine.
* Germplasm Resources Information Network: Clethraceae Arxivat 2004-11-01 a Wayback Machine.
* Anderberg, A. A. & Zhang, Z. (2002). Phylogenetic relationships of Cyrillaceae and Clethraceae (Ericales) with special emphasis on the genus Purdiaea. Organisms, Div. & Evol. 2: 127–137.
# Churnalism

Churnalism és un neologisme anglès i terme pejoratiu per una forma de periodisme elaborat amb comunicats de premsa, històries proporcionades per agències de notícies i altres formes de material pre-elaborat, en lloc de notícies reportades, per crear articles en diaris i altres mitjans de comunicació. El seu propòsit és reduir el cost mitjançant la reducció de les fonts per elaborar notícies originals i la verificació de les fonts per contrarestar els ingressos perduts amb l'augment de les notícies a Internet i la disminució de la publicitat; que va caure especialment a finals de 2015. El terme va ser encunyat pel periodista de la BBC Waseem Zakir l'any 2008 en el seu llibre Flat Earth News. El churnalism ha crescut fins al punt que moltes històries trobades a la premsa no són originals. La disminució del periodisme original s'ha associat a un augment corresponent de les relacions públiques.

## Referències

* ↑ Jackson, Sally [31 maig 2009]. Fearing the rise of 'churnalism', 5 juny 2008.
* 1 2 Roy Greenslade. «Suddenly, national newspapers are heading for that print cliff fall». The Guardian, 27-05-2016. [Consulta: 27 maig 2016].
* ↑ Zelizer, Barbie; Allan, Stuart. Key words in news and journalism. (en anglès). Milton Keynes: Open University Press, 2008, p.18. ISBN 9780335221837 [Consulta: 17 març 2014].
* ↑ Mair, John. Hacks beat Flacks to knockout in Pall Mall debate, 19 maig 2009.
# Circ de Marcadau

El circ de Marcadau, on comença la vall de Marcadau, és un circ glacial situat al vessant nord del Pirineu. Pertany al municipi occità de Cauterets del departament francès Alts Pirineus, el qual fa frontera amb el municipi aragonès de Panticosa. La vall està orientada de sud-oest a nord-est en la confluència dels barrancs provinents del Coll de la Facha, del Port de Marcadau i del llac d'Arratille. Està inclòs en el Parc Nacional dels Pirineus. Té un accés fàcil des del sud pel Pont d'Espanya, des d'on s'arriba al circ en unes dues hores i mitja. A l'hivern hi ha pistes d'esquí de fons.
El nom de Marcadau és gascó i significa Plaça de mercat, ja que el punt d'accés del Port de Marcadau constituïa un lloc d'intercanvi comercial entre els dos vessants del Pirineu i també de pastura de les vaques.
Al centre del circ hi ha el refugi anomenat Wallon-Marcadau a 1.865 m, amb 115 places obert aproximadament entre mitjans de maig i primers d'octubre. Des del refugi es pot anar als llacs de Cambalèts o llacs de Pourtet.
Els pics de Marcadau (amb la Muga nord de 2.676 m i la Muga sud a 2.727 m) envolten el circ. A la zona es troben els conjunt de llacs de la vall del Marcadau subdividits entre les zones lacustres de Cambalès, Embarrat i Arratille tots els llacs estan a més de 2000 m d'altitud.

## Notes i referències

* ↑ http://www.madteam.net/refugios/wallonmarcadau1865m/ Arxivat 2010-01-26 a Wayback Machine.
* ↑ http://bernard.bohn.pagesperso-orange.fr/html_montagne/marcadau.htm Arxivat 2011-12-17 a Wayback Machine.
* ↑ http://www.komandokroketa.org/vignemale/1Panticosa-Wallon.html
* ↑ http://www.lacsdespyrenees.com/es/valle-Cauterets.html